Wo n'ig am Bode unger das ganze Ritual ha beändet ka u wieder ha wöue ufschta, si grad näbe mir zwöi eleganti Dameschue u drinn schtecke zwöi schöne Wadli. A däne han'i mi ghäbt u mi langsam ufgrichtet u mi ufetaschtet, verbi a zwöi zierliche Chnöi, witer obe zwöi amächeligi Oberschänkle, äs guets Füdle, de dr Buch - i ha ja ungerwägs bim chlätere nid gwüsst, was  mi de obe für'nes Gsicht erwartet. I ha dä Körper fescht i mim Griff ka u won'i de o gschtange bi, gsehn'i ersch, dass ig d'Frou Zölch umarme. Mir si beidi rasch verchlüpft, aber gli hei mir üs härzhaft aglachet u i ha zue're gseit, dass ig ächt erfreut sig, Sie wieder mau ds träffe. Ihre Schofför & Bodygard isch perplex u schtumm wiene Fisch dr näbe gschtange. D'Red wo Sie de später no het gha, han'i nid aglost, han'i vor Jahre scho zwöimau kört.